text: Şəhid Abbasov Ruslan Əbilfət oğlu 04.09.1995 tarixdə Mingəçevir şəhərində çox kasıb bir ailədə anadan olmuşdur. 2002 ci ildə 15 saylı orta məktəbə daxil olmuşdur. 2010 cu ildə 8-ci sinifi bitirərək təhsilini  Cəmşid Naxçıvanski adına hərbi liseydə davam etdirib. 2013-cü ildə hərbi liseyi bitirərək Heydər Əliyev adına AAHM daxil olub .    2014-cü ildə atasını itirib. 2017 ci ildə AAHM bitirərək leytenant rütbəsi ilə N saylı hərbi hissədə tağım komandiri vəzifəsində işə başlayıb. 2018-ci ildə ‘’ Azərbaycan ordusunun 100 illiyi ‘ Yubiley medalı ilə təltif olunmuşdur. 2020 ci ilin yayında Baş leytenant rütbəsinə yüksəlib və N saylı hərbi hissədə bölük komandiri vəzifəsinə çalışıb.    2020-ci ilin sentyabrın 27-sində başlayan 44 günlük Vətən müharibəsində böyük qəhrəmanlıqla döyüşüb. Döyüşün ən qızğın vaxtlarında, oktyabr ayının 30-u axşam saatlarında anası vəfat edib. 31 oktyabr döyüşdən gələrək anasını dəfn edib və yenidən döyüşə qayıdıb. Ona deyən də ki gözlə biraz, özünə gəl, sonra get , o deyirdi ‘ Mən heç bir əsgərimin valideyninə, övladın şəhid oldu deyə bilmərəm’ .   44 günlük Vətən müharibəsi ərzində “Hərbi xidmətdə fərqlənməyə görə” 3-cü dərəcəli, “Xocavəndin azad olunmasına görə”, “Qubadlının azad olunmasına görə”, “Vətən müharibəsi iştirakçısı” medalları ilə təltif olunmuşdur.    2023-cü il 19 semtyabrda aparılan antiterror əməliyyatları zamanı bir çox seperatçı mövqelərini məhv etmişdir. Həmin tarixdə düşmən atəşi zamanı bölüyü sığınacağa köçürən zaman şəhid olmuşdur   Ailəsindən yalnız qardaşı Abbasov Nəriman Əbilfət oğlu qalmışdır